Medlemstilbud til seniormedlemmer i Akademikerforbundet

**Tilbakeblikk på årsmøtet 2.3.2017**

Årsmøtet ba regionstyret om

* å oppnevne en arbeidsgruppe for et seniorlag i regionen og
* forberede et fremlegg om vedtaksendring

ved å gjøre følgende vedtak: «Årsmøtet i Region Øst ber regionstyret oppnevne en arbeidsgruppe som fortsetter å høste erfaringer med et seniorlag i regionen. I parallell med dette, bes regionstyret forberede et fremlegg om vedtaksendring slik at seniorlag kan formaliseres.»

**Arbeidsgruppen**

Regionstyret fulgte opp årsmøtets vedtak ved å oppnevne en arbeidsgruppe bestående av

* Knut Simble, leder
* Marianne Hjertstedt
* Trine Dreyer
* Sverre Dahle
* Tormod Kristiansen

Arbeidsgruppen har forholdt seg til årsmøtevedtaket som arbeidsgruppens mandat. Regionstyret har ikke lagt ytterligere føringer for arbeidet. Ut over det som ble vedtatt i årsmøtet, har arbeidsgruppen forholdt seg til rammen som ble beskrevet i fremlegget til årsmøtet 2.3.2017. I denne redegjørelsen rapporterer arbeidsgruppen om arbeidet som et grunnlag for å fremme forslag om seniorlag til behandling i politisk råd i juni 2018.

Arbeidsgruppen har hatt fire møter. Utgangspunktet har vært (ref. saksfremlegg for årsmøtet 2.3.2017) at seniorlaget skal være en sosial arena for seniormedlemmer og være bidragsyter til

* utvikling av medlemstilbud og medlemsfordeler for seniormedlemmer
* forbundets fagpolitiske arbeid
* forbundets organisasjonsarbeid.

**Seniorarrangementer**

I 2017 ble det arrangert to møter for seniormedlemmer i region øst:

* 2. februar var det 21 fremmøtte på Haugerud seniorsenter til foredrag av Ivar Leverås og Toril Bjørlykke. Temaene var henholdsvis utfordringer i seniorpolitikken og erfaringer med seniorarbeid i Norsk Sykepleierforbund. Vi kartla også medlemmenes ønsker og behov i tilknytning til en eventuell formalisering av et seniorlag.
* 19. oktober møttes 24 medlemmer i Tolbugata 35. Ellen Willandesen holdt foredrag om sin siste bok. Forbundslederen redegjorde for Akademikerforbundets tilbud til den som går av med pensjon og innledet til debatt om temaet medlemskap og seniorer. Representant fra Bafo orienterte om nye medlemstilbud for seniorer.

**Arbeidsgruppens erfaringer**

I sammenlikning med antall medlemmer i målgruppen, har fremmøtet til arrangementene vært meget bra. Arbeidsgruppen tolker dette til at det både er behov og interesse for en tilbud til seniorer. Gruppen opplevede et visst påtrykke fra medlemmene for et nytt arrangement utover høsten 2017. Deltakerne har gitt tydelig uttrykk for, slik vi oppfatter det, et sterkt behov for å kunne treffe likesinnede og bidra med sin kompetanse ved å tilhøre et seniorlag og delta i et fellesskap i regionen også etter nådd pensjonsalder.

**Forslag til vedtak**

Årsmøtet ber styret i region øst av Akademikerforbundet om:

* Å opprettholde en arbeidsgruppe som fortsetter med å høste erfaringer med å arrangere møtepunkter for seniorer.
* Ta initiativ over for de øvrige regionene med anbefaling om å kartlegge behov og gjøre forsøk med å samle seniorer i sin region.
* Forberede et saksfremlegg som regionstyret kan fremme for hovedstyret om opprettelse av seniorlag (ref. saksfremlegg for årsmøtet 2.3.2017).
* Ta nødvendig initiativ slik at saken om mulig kan drøftes på politisk råd med forslag om vedtektsendring seniorlag (ref. saksfremlegg for årsmøtet 2.3.2017).